wickkiey/tamil-wikipedia-chunked huggingface dataset:
# வாதுமைக் கொட்டை

## பண்புகள்

வாதுமைக் கொட்டையானது, நன்கு பழுத்த பின்பு உண்ணத் தகுந்த, ஒற்றை விதையினைக் கொண்ட வட்ட வடிவக் கொட்டையாகும். முற்றிலும் பழுத்தபின்பு வாதுமைப் பழத்தின் சுருக்கம் நிறைந்த மேல்புறத்தோல் கழன்று, இருபிரிவுடைய மேலோட்டுடன் வாதுமைக் கொட்டையானது வெளிப்படும்.
(முப்பிரிவுடைய மேலோடுகளும் தோன்றுவதுண்டு). பழுக்கும் தருணங்களில் மேல் தோலானது உடைகின்ற தன்மையையும் கொட்டையின் மேலோடானது கடினத்தன்மையையும் பெறுகின்றன. சதைப் பகுதியினை மூடியுள்ள ஓடு இரண்டு பிரிவுகளைக் கொண்டுள்ளது. சாதாரணமாகக் கிடைக்கக்கூடிய ஒட்டுடன் கூடிய வாதுமைக் கொட்டையின் மீதுள்ள பழுப்புநிற தோல் *ஆன்டியாக்சிடண்டு*களைக் கொண்டதாகும். இந்த *ஆன்டியாக்சிடண்டு*கள் எண்ணெய் மிகுந்த கொட்டையினை, சுற்றுப் புறத்திலுள்ள ஆக்ஸிஜனிடமிருந்து பாதுகாத்து கெட்டுப் போவதைத் தடுக்கிறது.  
*கலிபோர்னியா* கருப்பு வாதுமை எனப்படும் *யக்லான்சு கலிபோர்னிகா*. *யக்லான்சு சினேரியா*, *அரிசோனா* வாதுமை எனப்படும் *யக்லான்சு மேயர்* ஆகியன வாதுமைக் கொட்டையின் இதர வகைகளாகும்.
# வாதுமைக் கொட்டை

## உற்பத்தி

**வாதுமைக் கொட்டை உற்பத்தி – 2014**  
| <> | <>1.60 |  |
| --- | --- | --- |
| <> | <>0.52 |  |
| <> | <>0.45 |  |
| <> | <>0.18 |  |
| <> | <>0.13 |  |
| - | <>**உலகு** | <>**3.46** |
2014 ஆம் ஆண்டில் உலக அளவில் வாதுமைக் கொட்டையின் மொத்த உற்பத்தி 3.46 மில்லியன் டன்களாகும். இதில் சீனாவின் பங்களிப்பு மட்டும் 46% ஆகும்(அட்டவணை). கலிபோர்னியாவின் மையப் பள்ளத்தாக்குப் பகுதி, அமெரிக்காவின் வர்த்தகத்திற்கான 99% வாதுமைக் கொட்டையினை உற்பத்தி செய்கிறது.
# வாதுமைக் கொட்டை

## சேமிப்பு

பிற கொட்டைகளைப் போன்றே வாதுமைக் கொட்டையும் பதப்படுத்தி சேமிக்கப்பட வேண்டிய ஒன்றாகும். பாதுகாப்பான வகையில் அது சேமிக்கப்படவில்லையெனில் பூச்சிகள், பூஞ்சைத் தொற்றுக்களால் பாதிக்கப்படும். இப்பாதிப்பால் *அப்லடாக்சின்* என்னும் புற்றுநோயை உண்டாக்கும் வேதிநச்சு உருவாகிறது. இவ்வாறு பாதிப்படைந்த வாதுமைக் கொட்டைகள் முற்றிலும் அகற்றப்பட வேண்டும்.
வாதுமைக் கொட்டைகளை நீண்ட காலம் பாதுகாப்புடன் சேமித்து வைக்க -3 முதல் 0 டிகிரி *செல்சியசு* (27 - 32 *டிகிரி பாரன்ஃகைட்டு*) வெப்பநிலையும் குறைந்த ஈரப்பதமும் தேவை. வாதுமைக் கொட்டைகள் பெருமளவில் உற்பத்தியாகும் வளரும் நாடுகளில் இந்தளவிற்கு குளிரூட்டம் செய்வதற்கான தொழில்நுட்பங்கள் இல்லாதபோதும் அவை 25 *டிகிரி செல்சியசு* (77 *டிகிரி பாரன்ஃகைட்டு*) மற்றும் குறைந்த ஈரப்பதத்தில் சேமிக்கப்படுகின்றன. 30 *டிகிரி செல்சியசு* (86 *டிகிரி பாரன்ஃகைட்டு*) வெப்பநிலையும் 70% க்கும் மேலான ஈரப்பதமும் உள்ள சூழலில் வாதுமைக் கொட்டைகள் வேகமாகக் கெட்டு அதிக இழப்பினை ஏற்படுத்துகின்றன. ஈரப்பதம் 75% க்கும் மேல் இருந்தால் பூஞ்சைத் தொற்று ஏற்பட்டு *அப்லடாக்சின்* என்னும் புற்றுநோயை உண்டாக்கும் வேதிநச்சு வெளிப்படுகிறது.
# வாதுமைக் கொட்டை

## உணவுப் பயன்பாடு

வாதுமைக் கொட்டைகள் ஓடுடன் கூடியது மற்றும் ஓடில்லாத பருப்பு என இருவகைகளில் கிடைக்கின்றன. இக்கொட்டைகள் சுவையூட்டப்பட்ட சிறு துண்டுகளாகவும் பிற உணவுப் பொருள்களுக்கான மூலப் பொருளாகவும் பயன்படுகின்றன. அனைத்து வகைக் கொட்டைகளும் அப்படியே சாப்பிடுவதற்கு ஏற்றவையாகும். *மியூசிலி* போன்ற உண்வுப் பொருளின் பகுதிப் பொருளாகச் சேர்த்தும் உண்ணப்படுகின்றன. வாதுமை பானம், வாதுமை காபி, வாதுமை கேக்கு, வாதுமை ஊறுகாய் போன்ற பொருள்களைத் தயாரிக்கவும் இக்கொட்டைகள் பயன்படுகின்றன. பழுக்காத பச்சை வாதுமையை *ஆல்கஹாலில்* ஊற வைத்து *நோசினோ* என்னும் மதுபான வகை தயாரிக்கப்படுகிறது.  
வாதுமைக்கொட்டை எண்ணெய் வணிகப்பயன்பாட்டுக்கு கிடைக்கின்றது, முக்கியமாக சாலட் தயாரிப்பில் அலங்காரப் பொருளாக பயன்படுகிறது. இது குறைந்த புகைப்புள்ளியைக் கொண்டுள்ளதால் வறுத்தலுக்குப் மட்டுப்படுத்தப்பட்ட அளவிலேயே பயன்படுத்தப்படுகிறது.
# வாதுமைக் கொட்டை

## ஊட்ட மதிப்பீடு

ஒடற்ற வாதுமைப் பருப்பானது 4% நீர், 15% புரதம், 65% கொழுப்பு, 14% கார்போவைதரேட்டு மற்றும் 7% நார்சத்தினைக் கொண்டுள்ளது (அட்டவணை).
100 கிராம் வாதுமைப் பருப்பு 2740 கிலோயூல்களையும் மாங்கனீசு முதலான மாழைகளும் உயிர்ச் சத்துக்களும் நிறைந்து காணப்படுகிறது. பொதுவாக சத்துக்களின் செறிவிலும் தன்மையிலும் பிரித்தானிய வாதுமையும் கருப்பு வாதுமையும் சமமானவையாக இருந்தாலும் பிரித்தானிய வாதுமையே அதிகமாக நுகரப்படுகின்றது. ஒற்றை நிறைவுறாத கொழுப்பு அமிலங்களைக் (Monounsaturated Fat acid) கொண்டுள்ள பெரும்பாலான பிறக் கொட்டைகளைப் போலன்றி, வாதுமைக் கொட்டையானது பல்நிறைவுறாத கொழுப்பு அமிலங்களைக் (Polyunsaturated Fat acid)(மொத்தக் கொழுப்பில் 72%) கொண்டுள்ளது. இதில் அடங்கிய மொத்தக் கொழுப்பில் 13% *ஓலிக்கு அமிலம்* இருந்த போதிலும் 14% ஆல்பா *லினோலெனிக்கு* அமிலத்தையும் 58% *லினோலீக்கு* அமிலத்தையும் கொண்டுள்ளது. 2004 ஆம் ஆண்டு அமெரிக்க ஐக்கிய நாட்டின் உணவு மற்றும் மருந்து நிர்வாக அமைப்பு " வாதுமை கலந்த உணவால் இதய நோய் வாய்ப்புகளைக் குறைக்க முடியும்" என்ற கருத்தினை மறுத்தது. அது 2010இல் டைமண்டு உணவு நிறுவனத்திற்கு எழுதிய எச்சரிக்கைக் கடிதத்தில் " இதய நோய்க்கான வாய்ப்பினைக் குறைக்கின்ற எந்தவொரு உயிரியல்ரீதியான உட்பொருளும் வாதுமைக் கொட்டையில் இருப்பதற்கு போதுமான ஆதாரங்கள் இல்லை" எனத் தெரிவித்திருந்தது.
# வாதுமைக் கொட்டை

## உணவுசாரா பிற பயன்பாடுகள்

### நாட்டு மருந்து

**பாக் மலர் மருந்துகள்** தயாரிக்கப் பயன்படும் 38 வகையானப் பொருள்களில் வாதுமைக் கொட்டையும் ஒன்றாகும். பிரித்தானியாவில் நடத்தப்பட்ட புற்றுநோய் குறித்த ஓர் ஆய்வு, " மலர் மருந்துகளால், புற்றுநோய் உட்பட எந்த நோய்களையும் கட்டுப்படுத்தவோ, குணப்படுத்தவோ அல்லது தடுக்கவோ முடியும் என்பதை நிரூபிக்க அறிவியல்பூர்வமான ஆதாரங்கள் ஏதுமில்லை" என்று கூறுகிறது.
# வாதுமைக் கொட்டை

## உணவுசாரா பிற பயன்பாடுகள்

### மைகள் மற்றும் சாயங்கள்

எழுதுவதற்கும் ஓவியம் வரைவதற்கும் பயன்படும் நீடித்திருக்கும் மை தயாரிக்க வாதுமையின் தோல் பயன்படுகிறது. லியோனார்டோ டா வின்சி, ரெம்ரான்ட்டு உள்ளிட்ட பல ஓவியர்கள் இந்த மையினை பயன்படுத்தியுள்ளனர். வாதுமைத் தோலில் உள்ள நிறமிகளைக் கொண்டு பண்டைய ரோமாபுரியில் துணிகளுக்கு பழுப்பு வண்ணச் சாயம் ஏற்றினர். இடைக்கால ஐரோப்பாவில் தலைச் சாயமாகவும் இந்நிறமிகளைப் பயன்படுத்தினர்.
# வாதுமைக் கொட்டை

## உணவுசாரா பிற பயன்பாடுகள்

### தூய்மைப் பணி

அமெரிக்க ஐக்கிய நாட்டின் இராணுவம், விமான பாகங்களை சுத்தம் செய்வதற்கு, குறைந்த விலையும் சிராய்ப்புண்டாக்காதத் தன்மையும் கொண்ட வாதுமைக் கொட்டையின் ஓடுகளைப் பயன்படுத்தி வந்தது. எனினும், போயிங்கு சிஎச்சு-47 சினூக்கு எலிகாப்தருக்கு ஏற்பட்ட பயங்கர விபத்தைப் பற்றிய (செப்டம்பர் 11, 1982, மன்வீம், செர்மனி) விசாரணையில், வாதுமை ஓடு ஒன்று எண்ணெய்க் கலனை அடைத்ததே காரணம் எனக் கண்டறியப்பட்டதால், தூய்மைப் பணிக்கு வாதுமை ஓடுகளைப் பயன்படுத்துவது நிறுத்திக்கொள்ளப்பட்டது.
# வாதுமைக் கொட்டை

## வேதியியல் ஆய்வு

வாதுமை கொட்டைகளின் மேலோட்டில் உள்ள *பாலிபினால்கள்* என்னும் ஒரு வகை வேதிப் பொருளானது கைகளில் கறைகள் மற்றும் தோல் எரிச்சலை ஏற்படுத்துகிறது. *பெர்லிக்கு* அமிலம், *வனிலிக்கு* அமிலம், *கொமர்மிக்கு* அமிலம், *சிரிங்கிக்கு* அமிலம், *மிரிக்ரிடின்*, *யக்லோன்* ஆகியவை அடங்கிய ஏழு *பினோலிக்கு* சேர்மங்கள் வாதுமையின் புறத்தோலில் அடையாளம் காணப்பட்டன. இதில் *யாக்லோன்* என்னும் முதன்மையான *பினோலிக்கு* 2-4% அளவிற்குச் செறிவுடன் காணப்படுகிறது.  
மேலும் வாதுமைக் கொட்டையில் *எலாயிடன்னின் பெடுங்குலாயின்* (ellagitannin pedunculagin) உள்ளது. *ரெயியோலோன்* என்னும் வேதிப் பொருளுடன் சேர்த்து *யக்லோன், பெட்டுலினிக்கு* அமிலம் ஆகியவையும் *யாங்குலசு ரெயியா* வகையினைச் சேர்ந்த வாதுமை மரப் பட்டைகளிலிருந்து பிரித்தெடுக்கப்படுகிறது.
# வாதுமைக் கொட்டை

## சீனக் கலாச்சாரத்தில் பயன்பாடு

சீனாவில், வாதுமைக் கொட்டை இணைகளை உள்ளங்கையில் வைத்துச் சுழலச் செய்யும் விளையாட்டு, பாரம்பரியமாக விளையாடப்படுகிறது, இரண்டும் இரத்த ஓட்டத்தை ஊக்குவிப்பதற்கான ஒரு வழிமுறையாகவும், சமுதாய அங்கீகாரத்தின் சின்னமாகவும் உள்ளன. பெரிய, பழைய, சமச்சீரற்ற வடிவமுடைய மற்றும் சில நேரங்களில் சிக்கலான செதுக்கப்பட்ட தனித்தனி வாதுமைக் கொட்டைகள் மற்றும் இணைகள் மிகவும் மதிப்பு வாய்ந்தவையாகக் கருதப்படுகின்றன. இவை சமீபகாலமாக ஒரு முதலீடாக பயன்படுத்தப்பட்டு வருகின்றன, அவற்றில் சில பத்தாயிரக்கணக்கான டாலர்களை பெறுகின்றன. சில சமயங்களில் வாதுமைக் கொட்டையின் இணைகள் தங்கள் பச்சையான புறத்தோல்களுடன் **டூ ஹீ டாவோ** என்று அறியப்படும் சூதாட்டத்திற்காக விற்பனை செய்யப்படுகின்றன.
# மே. வீ. வேணுகோபாலப் பிள்ளை

**மே. வீ. வேணுகோபாலன்** (ஆகத்து 31, 1896 - பெப்ரவரி 4, 1985) பதிப்பாசிரியராகவும், படைப்பாளராகவும் விளங்கியவர். தமிழுலகால், *இலக்கணத் தாத்தா* எனவும், *மகாவித்வான்* எனவும் அழைக்கப்பெற்றவர்.
# மே. வீ. வேணுகோபாலப் பிள்ளை

## பிறப்பும் இளமையும்

சென்னை, சைதாப்பேட்டைக்கு அருகிலுள்ள மேட்டுப்பாளையம் எனும் சிற்றூரில் வீராசாமி-பாக்கியம் தம்பதியருக்கு மகனாகப் பிறந்தார். தொடக்கக் கல்வியை சைதாப்பேட்டை மாதிரிப் பள்ளியில் பயின்றார். வறுமையால் படிப்பைப் பாதியில் நிறுத்திவிட்டு சென்னை, வேப்பேரியில் உள்ள எஸ்.பி.சி.கே அச்சகத்தில் அச்சுக் கோப்பாளராகப் பணியாற்றினார். தமிழின் மீதுள்ள ஆர்வத்தால் கா. ர. கோவிந்தராச முதலியாரிடம் இலக்கண, இலக்கியங்களைக் கற்றார். கலாநிலையம் சேசாச்சல ஐயர் நடத்திய இரவுப் பள்ளியில் ஆங்கிலம் கற்றார். அதன்பின் வித்துவான் தேர்வு எழுதித் தேர்ச்சிப் பெற்றார்.
# மே. வீ. வேணுகோபாலப் பிள்ளை

## ஆற்றிய பணிகள்

சென்னை, முத்தியால்பேட்டை உயர்நிலைப் பள்ளியிலும், புரசைவாக்கம் பெப்ரீசியசு உயர்நிலைப் பள்ளியிலும் தலைமைத் தமிழாசிரியராகப் பணியாற்றியுள்ளார். அரசாங்க இலக்கிய, இலக்கணப் பாடநூல் குழுவிலும், சென்னைப் பல்கலைக்கழகத் தமிழ்ப் பேரகராதி திருத்தக் குழுவிலும் தலைமைப் பதிப்பாசிரியராகப் பணிபுரிந்துள்ளார். சென்னைப் பல்கலைக்கழகம் வெளியிட்ட திருவாய்மொழி ஆண்டின் தமிழாக்கம் நூலின் பத்துத் தொகுதிக்கும் பதிப்பாசிரியராக விளங்கியுள்ளார். அண்ணாமலைப் பல்கலைக்கழக கம்பராமாயணப் பதிப்புக் குழுவில் உறுப்பினராகவும், புரசைவாக்கம், குருகுல மதக்கல்லூரியில் இந்துமதச் சித்தாந்தப் பேராசிரியராகவும் பணியாற்றியுள்ளார். தென்னிந்திய தமிழ்க் கல்விச் சங்கத்தின் துணைத் தலைவராக இருந்து வித்துவான் தேர்விற்குத் தனிவகுப்புகள் நடத்தியுள்ளார்.
# மே. வீ. வேணுகோபாலப் பிள்ளை

## பதிப்பித்த நூல்கள்

- இறையனார் அகப்பொருள்
- தொல்.சொல் (நச்சர் உரை)
- தஞ்சைவாணன் கோவை
- யாப்பருங்கலக் காரிகை
- வீரசோழியம்
- யசோதர காவியம்
- அஷ்ட பிரபந்தம்
- நளவெண்பா
# மே. வீ. வேணுகோபாலப் பிள்ளை

## எழுதிய நூல்கள்

- அம்பலவாணன் (நாவல்)
- அரிச்சந்திர புராணச் சுருக்கம்
- அராபிக் கதைகள்
- அற்புத விளக்கு
- இளங்கோவன் (நாவல்)
- குணசாகரர் (அ) இன்சொல் இயல்பு
- கொதிக்கும்மனம் (காந்தியின் மறைவு பற்றிய கவிதை நூல்) 1948 பிப்ரவரி, திராவிடர் கழகம், காஞ்சிபுரம்.
- பத்திராயு (அ) ஆட்சிக்குரியோர்
# மே. வீ. வேணுகோபாலப் பிள்ளை

## பெற்ற விருதுகள்

திருப்பனந்தாள் காசிமடத்தில் 1967 அக்டோபர் 29 அன்று நடந்த விழாவில் அறிஞர் அண்ணாவால், *செந்தமிழ்க் களஞ்சியம்* எனும் விருதும், தமிழ்நாடு இயல், இசை, நாடக மன்றத்தால், *கலைமாமணி* விருதும் பெற்றுள்ளார். 1981 இல் அமெரிக்க உறவுபூண்ட உலகப் பல்கலைக்கழகம் இவருக்கு, டாக்டர் பட்டம் (D.Litt) வழங்கியுள்ளது. மதுரைக் காமராசர் பல்கலைக்கழகத்தில், *தமிழ்ப் பேரவைச் செம்மல்* விருதும் பெற்றுள்ளார்.
# மே. வீ. வேணுகோபாலப் பிள்ளை

## மறைவு

இவர் 1985 பெப்ரவரி 4 அன்று காலமானார்.
# ஆண்ட்ராய்டு ஐஸ்கிரீம் சாண்ட்விச்

**ஆண்ட்ராய்டு ஐஸ்கிரீம் சாண்ட்விச்** (Android Icecream Sandwich) என்பது கூகிள் வெளியிட்ட ஆண்ட்ராய்டு இயங்குதளத்தின் குறியீடு ஆகும்.அக்டோபர் 19, 2011 இல் அறிமுகப்படுத்தப்பட்டது, ஆண்ட்ராய்டு 4.0 திறன்பேசிகள் ,கையடக்க கணினி போன்றவற்றில் பயன்படுத்தும் வகையில் வடிவமைக்கப்பட்டது.ஏனெனில் இதன் முந்தைய பதிப்பு கையடக்க கணினியில் மட்டுமே பயன்படுத்தும் வகையில் அமைந்தது. இந்த முயற்சியின் ஒரு பகுதியாக, அண்ட்ராய்டு 4.0 ஒரு புதிய காட்சி தோற்றத்தை "ஹோலோ" என்ற குறியீட்டுடன் அறிமுகப்படுத்தியது.
# ஆண்ட்ராய்டு ஐஸ்கிரீம் சாண்ட்விச்

## வளர்ச்சி

ஆகத்து 2011-ல் ரூட்விக்கி எனும் வலைதளத்தில் நெக்சஸ் எஸ் எனும் அலிபேசி ஆண்ட்ராய்டு ஐஸ்கிரீம் சாண்ட்விச் இயங்குதளத்துடன் செயல்படும் என தெரிவித்து இருந்தது. ஆண்ட்ராய்டு 4.0 பதிப்பை அக்டோபர் 11,20111 அன்று வெளியிடுவதாக இருந்தது.ஆனால் ஆப்பிள் நிறுவனத்தின் நிறுவனர் ஸ்டீவ் ஜாப்ஸ்-ன் மறைவினால் அக்டோபர் 19,2011 ஹாங்காங்-கில் நடைபெற்றது. மேலும்கூகிள் நெக்சஸ் அலைபேசியிலும் இது இருக்கும் என அறிவித்தனர்.
# ஆண்ட்ராய்டு ஐஸ்கிரீம் சாண்ட்விச்

## வெளியீடு

ஆண்ட்ராய்டு 4.0 உடன் இணைக்கப்பட்டுள்ள முதல் ஆண்ட்ராய்டு சாதனமாக கேலக்ஸி நெக்ஸஸ் இருந்தது..மார்ச் 29, 2012 அன்று, அண்ட்ராய்டு 4.0.4 வெளியிடப்பட்டது, கேமரா மற்றும் திரை சுழற்சி செயல்திறன் மேம்பாடுகள், மற்றும் பிற பிழை திருத்தங்கள் ஆகியவற்றை வழங்கியது.
# ஆண்ட்ராய்டு ஐஸ்கிரீம் சாண்ட்விச்

## காட்சி வடிவமைப்பு

வடிவமைப்பு
ஐஸ்கிரீம் சாண்ட்விச் இன் புதிய காட்சி தோற்றம் "ஹோலோ" என்று அழைக்கப்படும் விட்ஜெட் கருவி மூலம் செயல்படுத்தப்படுகிறது.பயனர்கள் கட்டமைக்கப்பட்ட இடைமுகத்தோற்றத்தை பின்பற்றினாலும் இதனை காண இயலும்.அதற்கு அவர்கள் கூகிள் ப்ளே ஸ்டோரில் இருந்து அதனை தரவிறக்கம் செய்ய வேண்டும்..
# ஆண்ட்ராய்டு ஐஸ்கிரீம் சாண்ட்விச்

## இவற்றையும் காண்க

ஆண்ட்ராய்டு பதிப்புகளின் வரலாறு
*முந்தைய பதிப்புகள்*
ஆண்ட்ராய்டு ஒன்று
ஆண்ட்ராய்டு எக்லேர்
# இந்தியத் தேர்தல்கள் 2017

2017 ஆம் ஆண்டில் நடைபெறவுள்ள இந்திய தேர்தல்களில் (indian elections in 2017) ஏழு மாநிலங்களின் சட்டமன்ற தேர்தல்களும் அடங்கும்.அந்த மாநிலங்கள் பின்வருமாறு கோவா, குஜராத், ஹிமாச்சலப் பிரதேசம், மணிப்பூர், பஞ்சாப், உத்தரப் பிரதேசம் மற்றும் உத்தரகண்ட் ஆகும்.ஜனாதிபதியின் பதவி காலமும் இந்த ஆண்டுடன் முடிவடையும் .
# இந்தியத் தேர்தல்கள் 2017

## துணை ஜனாதிபதி தேர்தல்

துணைஜனாதிபதி ஹமீம் அன்சாரியின் பதவிக்காலம் முடியும் முன் இதற்கான தேர்தல் நடைபெறும்.
# இந்தியத் தேர்தல்கள் 2017

## இதனையும் காண்க

- 2022 இந்திய மாநிலங்களின் சட்டமன்றத் தேர்தல்கள்
# திசு இறப்பு

**திசு இறப்பு** அல்லது **திசு இறப்பு நோய்** (*dystrophy*) என்பது பெரும்பாலும் மரபு வழியாக ஊட்டக்குறைபாடு காரணமாகவோ அல்லது பண்பு ஜீன்களின் மூலம் கடத்தப்படுவதாலோ திசுக்களில் ஏற்படும் சீரழிவு ஆகும்.
# திசு இறப்பு

## வகைகள்

- தசை வலுவிழப்பு நோய்
- டக்சென்னி தசைவலுவிழப்பு நோய்
- பெக்கரின் தசை வலுவிழப்பு நோய்
- இரத்தநாள நரம்பு சார்ந்த தூண்டலுக்கேற்ற துலங்கல் உண்டாகும் வலுவிழப்பு நோய்
- விழித்திரை வலுவிழப்பு நோய்
- குடல் மற்றும் பெருங்குடல் வலுவிழப்பு நோய்
- தசைச் சுருக்க வலுவிழப்பு நோய்
- கருவிழி வலுவிழப்பு நோய்
- கொழுப்பு வலுவிழப்பு நோய்
# 2017 இல் இந்தியா

இந்திய நிகழ்வுகள் 2017 என்பது இந்த ஆண்டில் நிகழ்ந்த தேசிய மட்ட நிகழ்வுகள் மற்றும் சம்பவங்கள் ஆகியவையின் தொகுப்பு ஆகும்.
# 2017 இல் இந்தியா

## பொறுப்பு வகிப்பவர்கள்

| புகைப்படம் | பொறுப்பு | பெயர் |
| --- | --- | --- |
| **குடியரசுத் தலைவர்** | பிரணாப் முகர்ஜி |  |
| **துணைக் குடியரசுத் தலைவர்** | முகம்மது அமீத் அன்சாரி |  |
| **பிரதமர்** | நரேந்திர மோதி |  |
| **தலைமை நீதிபதி** | தீபக் மிஸ்ரா | } |
# 2017 இல் இந்தியா

## தேர்தல் பட்டியல்

*மாநில தேர்தல்*
| தொடங்கிய நாள் | முடிவடைந்த நாள் | தேர்தல் | வெற்றி | தேர்வான தலைவர் |
| --- | --- | --- | --- | --- |
| 04 பெப்ரவரி 2015 | 04 பெப்ரவரி 2017 | பஞ்சாப் சட்டமன்ற தேர்தல், 2017 | இந்திய தேசிய காங்கிரசு | அமரிந்தர் சிங் |
| 04 பெப்ரவரி 2015 | 04 பெப்ரவரி 2017 | கோவா சட்டமன்ற தேர்தல்,2017 | பாரதிய ஜனதா கட்சி | மனோகர் பாரிக்கர் |
| 15 பெப்ரவரி 2015 | 15 பெப்ரவரி 2017 | உத்திரகாண்ட் சட்டமன்ற தேர்தல், 2017 | பாரதிய ஜனதா கட்சி | திரிவேந்திர சிங் ரவத் |
| பெப்ரவரி 11 | மார்ச் 9 , 207 | உத்திரபிரதேச சட்டமன்ற தேர்தல், 2017 | பாரதிய ஜனதா கட்சி | யோகி ஆதித்யநாத் |
| மார்ச் 4, 2017 | மார்ச் 8, 2017 | மணிப்பூர் சட்டமன்ற தேர்தல், 2017 | பாரதிய ஜனதா கட்சி | என்.பி.சிங் |
| 2017 | குஜராத் சட்டமன்றத் தேர்தல், 2017 | பாரதிய ஜனதா கட்சி | TBD |  |
| 2017 | இமாச்சல் சட்டமன்ற தேர்தல், 2017 | பாரதிய ஜனதா கட்சி | TBD |  |
| 2017 | இந்தியக் குடியரசுத் தலைவர் தேர்தல், 2017 | ராம் நாத் கோவிந்த் |  |  |
| 2017 | இந்திய துணை ஜனாதிபதி தேர்தல், 2017 | வெங்கையா நாயுடு | } |  |
# 2017 இல் இந்தியா

## குடியசுத் தலைவர் தேர்தல்

சூலை 17,2017இல் குடியரசுத் தலைவர் தேர்தல் நடைபெற்று 20ஆம் நாள் முடிவு வெளியானது. ராம் நாத் கோவிந்த் குடியரசுத் தலைவராகத் தேர்வானார்.
# 2017 இல் இந்தியா

## இந்திய துணைக் குடியரசுத் தலைவர் தேர்தல்

ஆகஸ்ட் 5.2017 அன்று துணைக் குடியரசுத் தலைவர் தேர்தல் நடைபெற்று வெங்கையா நாயுடு தேர்வானார்.
# 2017 இல் இந்தியா

## நிகழ்வுகள்

- நவம்பர் 1
- அனைத்துவிதமான துடுப்பந்தாட்டப் போட்டிகளில் இருந்தும் ஆசீஷ் நேரா விலகினார்.
- தேசிய அனல் மின் நிறுவனத்தின் கொதிகலனில் ஏற்பட்ட தீவிபத்தில் 20 பேர் பலியாகினர். 100 க்கும் மேற்பட்டோர் காயமடைந்தனர்.
# 2017 இல் இந்தியா

## இறப்பு

### ஜனவரி

- ஜனவரி - அபிஸ் ரிஸ்வி, 48, தொழிலதிபர், திரைப்படத் தயாரிப்பாளர் (பிறப்பு 1968)
- 3 ஜனவரி - எச். எஸ். மகாதேவா பிரசாத், 58, எம்.எல்.ஏ., கர்நாடகா மாநிலத்தில் உள்ளார் (1958 ஆம் ஆண்டு பிறந்தார்)
- 4 ஜனவரி - அப்துல் ஹாலிம் ஜாஃபர் கான், 89, சிடார் பிளேயர் (பிறப்பு 1927)
- 5 ஜனவரி - கங்குமகே காமீ, 77, அரசியல்வாதி, மணிப்பூர் முன்னாள் அமைச்சர் (1939 இல் பிறந்தார்)
- 6 ஜனவரி - ஓம் பூரி, 66, நடிகர், (பிறப்பு 1950)
- 7 ஜனவரி - ராமானுஜ தேவ்நாதன், 57, சமஸ்கிருத அறிஞர் (1959 இல் பிறந்தார்)
- 12 ஜனவரி - சுதிந்திர சந்திர தாஸ்குப்தா, 79, பிஜேபி திரிபுரா முன்னாள் ஜனாதிபதி (1937 இல் பிறந்தார்)
- 14 ஜனவரி - சுர்ஜித்சிங் பர்னாலா, 91, முன்னாள் மத்திய அமைச்சர், பஞ்சாபின் முன்னாள் முதலமைச்சர், பல மாநிலங்களின் முன்னாள் கவர்னர் (1925 இல் பிறந்தார்)
- 14 ஜனவரி - சி. வி. விசுவேசுவரா, 78, விஞ்ஞானி, கருப்பு துளை இயற்பியல் (1938 இல் பிறந்தார்)
- 18 ஜனவரி - சோஹுருல் ஹக்க், 90, இஸ்லாமிய அறிஞர் (1926 இல் பிறந்தார்)
- 22 ஜனவரி - நாக்ஷ் லயல் பூரி, 88, கஸல் மற்றும் திரைப்பட பாடலாசிரியர் (பிறப்பு 1928)
- 26 ஜனவரி - ராம்தாஸ் அகர்வால், 79, ராஜஸ்தான் முன்னாள் ராஜ்யசபா எம்.பி.(பிறப்பு 1937)
# 2017 இல் இந்தியா

## பிப்ரவரி

- பிப்ரவரி 1 - ஈ. அகமது 78 வயதான முன்னாள் மாநில மந்திரி, கேரளாவிலிருந்து நாடாளுமன்ற உறுப்பினர் ஆனவர். (பிறப்பு 1938)
- 1 பிப்ரவரி - அசிம் பாசு, 81, தியேட்டர் கலைஞர், திரைப்படக் கலை இயக்குநர் (பிறப்பு 1935)
- 13 பிப்ரவரி - சல்மா சித்திகி, 85, உருது மொழியில் புதினம் (1931 இல் பிறந்தார்)
# 2017 இல் இந்தியா

## பிப்ரவரி

### மார்ச்

- 1 மார்ச் - ராஜ்ஜெஷ் ஜொரி, 64, கவிஞர், பாடலாசிரியர், விளம்பர திரைப்படத் தயாரிப்பாளர் (பிறப்பு 1952)
- 1 மார்ச் - சிவ் கே. குமார், 95, ஆங்கில கவிஞர், நாடக ஆசிரியர், நாவலாசிரியர், சிறுகதை எழுத்தாளர் (பிறப்பு 1921)
- 1 மார்ச் - தாராக் மேத்தா, 87, கட்டுரையாளர், நகைச்சுவைவாதி, எழுத்தாளர், நாடக ஆசிரியர் (1929 இல் பிறந்தார்)
# 2017 இல் இந்தியா

## பிப்ரவரி

### ஏப்ரல்

- 7 ஏப்ரல் - வினோத் கண்ணா, 70 வயதான நடிகர் (பிறப்பு 1946), சிறுநீர்ப்பை புற்றுநோயால் காலமானார்.
# 2017 இல் இந்தியா

## பிப்ரவரி

### மே

- 17 மே - ரிமா லாகூ, 59, நடிகை, கார்டியாக் அரஸ்ட்
- 18 மே - அனில் டேவ், 60, கேபினட் அமைச்சர், சுற்றுச்சூழல், நுரையீரல் புற்றுநோயால் காலமானார்..
# கு. கோதண்டபாணி பிள்ளை

**இராவ் சாகேப் கு. கோதண்டபாணி** (29 அக்டோபர் 1896 - 9 சனவரி 1979) என்பவர் ஒரு தமிழறிஞர், தமிழ் எழுத்தாளர் ஆவார். இவர் அரசுப் பணியில் இருந்து கொண்டே தமிழ்ப்பணி ஆற்றியுள்ளார்.
# கு. கோதண்டபாணி பிள்ளை

## பிறப்பும் வாழ்வும்

இவர் தஞ்சாவூர் மாவட்டம் கும்பகோணத்திற்கு அருகிலுள்ள செம்மங்குடியில் 29, அக்டோபர், 1896 அன்று பிறந்தார். இவரது பெற்றோர் குப்புசாமி, வள்ளியம்மை இணையர் ஆவர். குடவாசல் வட்டம் விடையல் கருப்பூரில் பள்ளிக்கல்வியை முடித்த இவர். திருச்சி புனித சூசையப்பர் கல்லூரி யில் இளங்கலை பட்டம் பெற்றார். தமிழார்வம் மிகுந்த இவர், பின்னத்தூர் நாராயணசாமி, பண்டித சௌரிராஜன் ஆகியோரிடம் தமிழ் கற்றார்.
# கு. கோதண்டபாணி பிள்ளை

## தொழில்

கோதண்டபாணி பிள்ளை 1934 முதல் 1940 வரை மெட்ராஸ் மாகாணத்தின் Deputy Collector (Civil Service) ஆக பணிபுரிந்தார். 1940 முதல் 1944 வரை இரண்டாம் உலகப்போரில் குடியேறியவர்கள் பாதுகாவலராக (Protector of Emigrants for South African repatriates) பணிபுரிந்தார். இவரது பணிகளைப் பாராட்டி பிரித்தானிய அரசு இவருக்கு 1943 ஆம் ஆண்டு இராவ் சாகேப் பட்டம் அளித்தது. 1947 முதல் 1951 வரை மெட்ராஸ் மாகாணத்தின் அயல்நாட்டுச் செல்கைக் கட்டுப்பாட்டாளராகவும் (Controller of Emigration) பணியாற்றினார். பணி ஓய்வுக்குப் பின்னர் இரயில்வே பணிக்குழு (Railway Service Commission) உறுப்பினராகவும் பணியாற்றினார்.1956-1957 சென்னை ஆட்சி சொல்லாக்கக் கழக உட்குழுவில் முக்கியப் பங்கு வகித்தார்.
# கு. கோதண்டபாணி பிள்ளை

## எழுத்துப் பணிகள்

உருசிய அறிஞர் லியோ டால்ஸ்டாயின் மூன்று சிறுகதைகளை கோதண்டபாணி பிள்ளை 1932ஆம் ஆண்டு "கதைமணிக்கோவை" (Stories from Tolstoy) தலைப்பில் மொழிபெயர்த்தார். டால்ஸ்டாய் மொழிபெயர்ப்புகளில் முதலில் வெளிவந்த தமிழ் நூல் இதுவே ஆகும். 1968 இல் நடந்த இரண்டாம் உலக தமிழ் மாநாட்டில் இவர் **“Ancient Tamilians Philosophy of Life”** என்ற தலைப்பில் உரையாற்றினார். இவரின் **முதற்குறள் உவமை-1956** அகரமுதல எழுத்தெல்லாம் என்னும் திருக்குறள் முதல்பாடலில் அமைந்துள்ள உவமைகளை விளக்குவதாகும்.  
**பழந்தமிழ் இசை-1959** என்கின்ற நூல் மூலமாக இசையின் நுணுக்கங்களை ஆராய்ச்சி செய்தார். **நெடுநல்வாடை பொருள்நலன்,** **நெடுநல்வாடை பாநலன்-1946** என்னும் இரு நூல்களிள் பத்துப் பாட்டுள் ஒன்றான நெடுநல்வாடையின் சிறப்பை எழுதினார். **திருமுருகாற்றுப்படை திறன்-1972** என்னும் நூல் திரு.வி.க அவர்களுக்கு காணிக்கையாக உருவாக்கப்பட்டது. **ஈரடி இருநூறு-1961** என்னும் நூல் இருநூறு குறள் வெண்பாக்களால் ஆகியது. இந்த நூலுக்கு அருட்டிரு அழகரடிகள் உரை எழுதினார். இந்த நூல் மாம்பாக்கம் குருகுலத்திற்க்கு அன்பளிப்பாக நூலாசிரியரால் உரிமையாக்கப்பட்டது. குருகுலத்தினர் இந்த நூலினின்று கிட்டும் வருவாயை கொண்டு **“கோதண்டபாணியார் தமிழ் பரிசு”** என்னும் பெயரில் ஒரு பரிசு திட்டம் வகுத்து குருகுலத்தில் பயில்வோருள் தமிழில் முதன்மை பெறும் மாணவர்களுக்கு பரிசு வழங்கி வந்தனர். 1925 முதல் 1979 வரை இவர் தமிழ் இலக்கிய படைப்புகளை உருவாக்கினார். இவரின் கடைசி படைப்பானது 1979 இல் இவர் இயற்றிய **“கீழை மேலை நாடுகளின் மெய்ப்பொருள் இயல் வரலாறு”** (சர்வபள்ளி ராதாகிருஷ்ணன் அவர்களின் ஆங்கில புத்தகத்தின் மொழிபெயர்ப்பு) ஆகும்.  
தமிழ் இலக்கிய இதழான செந்தமிழ்செல்வியில் இவரின் பல கட்டுரைகள் வெளிவந்தன. கோதண்டபாணி பிள்ளையின் படைப்புகளான **கதைமணிக்கோவை-1932-Stories from Tolstoy** 20 ஆண்டு காலம் தமிழ் பள்ளிகளில் பாடநூலாக இருந்துள்ளது. அதே போல் இவரின் நாடகங்களான **மங்கையர்க்கரசியார்-1934** மற்றும் **பங்கயச்செல்வி-1936** மெட்ராஸ் பல்கலைகழகத்தில் பாடநூலாக இருந்துள்ளது. **நெடுநல்வாடை பொருள்நலன் 1946**, **நெடுநல்வாடை பாநலன்-1947**, **கம்பரும் மெய்ப்பாட்டியலும்-1971**, **திருமுருகாற்றுப்படை திறன்-1972** போன்றவை அண்ணாமலை பல்கலைக்கழகத்தில் பாடநூலாக இருக்கின்றன. இசையைப்பற்றி வெளிவந்த **பழந்தமிழ் இசை-1959** நூல் இன்றும் சென்னை பல்கலைக்கழகத்தில் இசை பயிலும் மாணவர்களுக்கு பாடநூலாக இருந்துவருகிறது.  
1960இல் ராஜாஜி மண்டபத்தில் நடந்த எட்டாவது தமிழ் எழுத்தாளர் மாநாட்டில் இவருக்கு கேடயம் வழங்கப்பட்டது. ம. பொ. சிவஞானம் அவர்களும் ராஜா சர். முத்தையா செட்டியார் அவர்களும் திரு கோதண்டபாணி பிள்ளை அவர்களை வாழ்த்தி சிறைப்புரை ஆற்றினர்.  
இராவ் சகேப் கு கோதண்டபாணி பிள்ளை அவர்களுக்கு 1973இல் நடந்த ஆயிரம் பிறைக்குமேல் ஆயுள் வளர் விழாவில் அவரின் தமிழ் புலமைக்கு எடுத்துக்காட்டாக உயர்திரு ராஜா சர் முத்தையா செட்டியார் அவர்கள் ஆயிரம் பொற்காசுகளை அன்பளிப்பாக வழங்கினார்.
# கு. கோதண்டபாணி பிள்ளை

## நூல்கள் நாட்டுடமையாக்கல்

6, ஏப்ரல், 2023 அன்று கு கோதண்டபாணி பிள்ளையின் தமிழ் இலக்கிய படைப்புகள் நாட்டுடைமை ஆக்கப்பட்டு, அவரது மரபுரிமையாளர்களுக்கு ரூ பத்து இலட்சம் அளிக்கபட்டது.
# கு. கோதண்டபாணி பிள்ளை

## இறப்பு

ஆங்கில அரசாங்கத்தால்,'இராவ் சாகிப்' எனும் பட்டம் பெற்ற இவர் 9, சனவரி 1979 அன்று மறைந்தார்.
# கு. கோதண்டபாணி பிள்ளை

## **தமிழ் இலக்கிய படைப்புகள்**

| **கதைமணிக்கோவை (Stories from Tolstoy)** | **(1932, 1933, 1934)** |  |
| --- | --- | --- |
| **Stories from Tolstoy** | **(1948, 1950)** |  |
| **கீழை மேலை நாடுகளின் மெய்ப்பொருள் இயல் வரலாறு** | **(1970-பகுதி 1)** |  |
| **கீழை மேலை நாடுகளின் மெய்ப்பொருள் இயல் வரலாறு** | **(1979-பகுதி 2)** |  |
| === **திறனாய்வு ஆராய்ச்சி** === | **நெடுநல்வாடை திறன் ஆய்ந்து தெளிதல்** | **(1943, 1946, 1957)** |
| **முதற்குறள் உவமை** | **(1956)** |  |
| **முல்லைப்பண் ஆராய்ச்சி** | **(1958)** |  |
| **பழந்தமிழ் இசை** | **(1959)** |  |
| **திருமுருகாற்றுப்படை திறன்** | **(1972)** |  |
| === **உரை நூல்** === | **திருக்குறள் காமத்துப்பால்** | **(1962)** |
| **Saiva Siddhanta and Modern Science** | **(1963-64)** |  |
| **Ancient Tamilians Philosophy of Life** | **(1968)** |  |
| **கம்பரும் மெய்ப்பாட்டியலும்** | **(1971)** |  |
| === **நாடகம்** === | **மங்கையர்க்கரசியார்** | **(1934)** |
| **பங்கயச்செல்வி** | **(1936)** |  |
| === **கவிதை பாடல்** === | **கும்பகோணம் சோலையப்ப முதலியார் அக்கிரஹாரத்தில்**  
**நடந்த பிர்மகுல மோசடி திருட்டுக் கல்யாணச் சிந்து** | **(1925)** |
| **தமிழ்த்தாய் வாழ்த்து** | **(1977)** |  |
| === **கட்டுரை** === | **ஈரடி இருநூறு** | **(1953, 1954)** |
| **Tamil Culture – Ancient Tamil Music** | **(1958)** |  |
| **Tamil Culture – Ancient Tamil Music** | **(1959)** |  |
| **Tamil Culture – Vada Venkatam** | **(1961)** |  |
| **அறத்தாறு எது?** | **(1961)** |  |
| **An Ancient Philosophy of Life** | **(1964)** |  |
| **பலதுறைகளில் அரசர்** | **(1965)** |  |
| **இசைக்கு வழிகாட்டி** | **(1967)** |  |
| **தொல்காப்பியமும் சைவசித்தாந்தமும்** | **(1969)** |  |
| **ஆய்தப்புள்ளி ஓர் ஆய்வுரை** | **(1969)** |  |
| **பழந்தமிழிசை** | **(1970)** |  |
| **பெரியபுராணம் சைவ பெருங்காவியம்** | **(1970)** |  |
| **Padmasri Subbiah Pillai- A Life Sketch** | **(1973)** |  |
| **துணிந்து செயலாற்றும் தூய தமிழ் தொண்டர்** | **(1973)** |  |
| **யாதும் ஊரே யாவரும் கேளிர் பாடல் திறன்** | **(1973)** |  |
| **முல்லை பண்ணின் தொன்மையும் சிறப்பும்** | **(1974)** | } |
# கு. கோதண்டபாணி பிள்ளை

## மொழிபெயர்ப்பு

மேநாட்டுத் தத்துவம் குறித்து முன்னாள் ஜனாதிபதி எஸ். இராதாகிருஷ்ணன் எழுதிய ஆங்கில நூலை இவர்,*மேலை நாட்டுத் தத்துவ வரலாறு* எனும் பெயரில் தமிழில் மொழிபெயர்த்துள்ளார்.
# யுத்த காண்டம்

இலங்கைக்குச் செல்ல நீலன் மற்றும் நளன் தலைமையில் வானரர்கள் கடற்பாலம் அமைத்தல்]]
அனுமார் வீழ்த்தும் காட்சி]]
-இராவண யுத்தம்]]  
**யுத்த காண்டம்** (Yuddha Kanda) , இதனை *இலங்கை காண்டம்* என்றும் அழைப்பர். இராமாயணத்தின் ஆறாவது காண்டமான யுத்த காண்டத்தில் இராமன் இலங்கையில் இராவணன் முதலான அரக்கர்களோடு
நிகழ்த்திய போர் நிகழ்ச்சிகளைக் கூறும் பகுதியாதலின் இதனை யுத்த காண்டம் எனப் பெயர் பெற்றது.
# யுத்த காண்டம்

## யுத்த காண்ட நிகழ்வுகள்

இக்காண்டத்தில் இராவணன் கடத்திச் சென்ற சீதையை, இலங்கையின் அசோகவனத்தில் கண்டு பேசியதை அனுமான் இராமரிடம் கூறுதல், சீதையை மீட்க நீலன் மற்றும் நளன் தலைமையில் வானர வீரர்கள் தனுஷ்கோடி முதல் இலங்கை வரை கடற்பாலம் அமைத்தல், இராவணனின் தம்பி வீடணன் இராமரிடம் அடைக்கலம் அடைதல், சீதையை விட்டுவிடுமாறு இராமர் அங்கதனை இராவணனிடம் தூதனுப்புதல், இராமரின் கோரிக்கையை மறுத்த இராவணனின் படைகளுடன் சுக்கிரீவன், அங்கதன் அனுமான், ஜாம்பவான், நீலன் மற்றும் நளன் தலைமையிலான வானரங்கள் மற்றும் இராம, இலக்குமணர்கள் போரிடுதல், போரில் இராவணனின் மகன்களில் இந்திரஜித் தவிர அதிகாயன், பிரகஸ்தன், திரிசிரன், நராந்தகன் - தேவாந்தகன் முதலிய மகன்கள், தம்பி கும்பகர்ணன் மற்றும் பெரும்பாலான படைத்தலைவர்கள் மடிதல், இந்திரஜித்தின் நாகாஸ்திரத்திற்கு இலக்குமணன் பலியாகும் நிலையில், ஜாம்பவான் ஆலோசனையின் படி, மேரு மலையில் உள்ள சிரஞ்சீவினி மூலிகைக் குன்றைப் பெயர்த்தெடுத்து வருதல், சிரஞ்சீவினி மூலிகைக் காற்றால் இலக்குமணனும், இறந்த ஆயிரக்கணக்கான வானரர்களும் உயிர்தெழுதல், பின்னர் நடந்த கடுமையான போரில் இலக்குமணன் இந்திரஜித்தை கொல்லுதல், இறுதியில் இராமர் இராவணனைக் கொன்று போரை முடித்து வைத்தல், வீடணனுக்கு இலங்கையின் மன்னராக இராமர் முடி சூட்டுதல், இராமரின் ஆணையின் படி, இலக்குமணன் தீ மூட்ட, சீதை தீயில் பாய்ந்து, தான் கற்புள்ளவள் என்பதை உறுதி செய்தல், பின்னர் இராமர், சீதை, இலக்குமணன் முதலானோர், வீடணன் மற்றும் அனுமான் உள்ளிட்ட வானரக் கூட்டத்துடன் புட்பக விமானத்தில் ஏறி அயோத்தி வந்தடைதல், அயோத்தியில் இராமருக்கு வசிட்டர் பட்டாபிசேகம் செய்து வைத்தல் போன்ற விவரங்கள் யுத்த காண்டத்தில் விவரிக்கப்படுகிறது. அன்றிலிருந்து **இராமராச்சியம்** தொடங்கி ஆயிரம் ஆண்டுகள் இராமர் நன்னெறிகளுடன் அயோத்தியை ஆண்டார்.
# யுத்த காண்டம்

## இதனையும் காண்க

- சுந்தர காண்டம்
- பால காண்டம்
- உத்தர காண்டம்
# உணவுத் தொழிற்சாலை

யுல் உணவுப் பொருள்களின் தொகுப்பு]]
த் தொழிற்சாலை]]  
**உணவுத் தொழிற்சாலை** என்பது பெரும்பான்மையான உலக மக்கள் தொகையினர் உட்கொள்ளத் தேவையான உணவினை வழங்க பல்வேறு வகைப்பட்ட தொழில்களை உள்ளடக்கிய ஒரு கூட்டுத் தொழில் முயற்சியாகும்.உணவுப் பொருட்கள் உற்பத்தி செய்வதை வாழ்வாதாரமாகக் கொண்ட விவசாயிகளும், உணவுப் பொருட்களை சேகரம் செய்பவர்களும் தற்கால உணவுத் தொழிற்சாலையின் எல்லைக்குள் வருவதில்லை.
# உணவுத் தொழிற்சாலை

## உணவுத் தொழிற்சாலையின் எல்லை பின்வருமாறு அமைந்துள்ளது

- விவசாயம்: பயிர்கள் வளர்த்தல்,கடல் உணவு சேகரித்தல் மற்றும் உயிரினங்களை வளர்த்தல்
- உற்பத்தி: வேதி விவசாயப் பொருட்கள்,வேளாண் சாதனங்கள் விநியோகம் மற்றும் விதைகள் போன்றவை.
- உணவுப் பதப்படுத்தல்: சந்தையில் வியாபாரம் செய்யும் பொருட்களை உற்பத்தி செய்தல் மற்றும் நேரிடையாய் உட்கொள்ளத்தக்க உணவுப் பொருட்களை தயாரித்தல்.
- வணிகச் சந்தை: பால் பொருட்களின் விளம்பரம், புதிய உணவு பொருட்களின் விளம்பரம், வணிகம் சார்ந்த பிரச்சாரம், உணவுப் பொருட்களை டப்பாவில் இடுதல், பொதுஜன தொடர்பு போன்றவை.
- மொத்த விற்பனை மற்றும் விநியோகம்: உணவு பொருட்கள் விநியோகம், உணவுப் பொருட்களை ஒரிடத்திலிருந்து மற்ற இடங்களுக்கு எடுத்துச் செல்லுதல், பண்டகசாலை பராமரிப்பு.
- உணவுச் சேவை: சமையல் தொழில் உள்ளடங்கியது. மளிகைப்பொருட்கள், விவசாயிகளின் சந்தை,பொதுச்சந்தை மற்றும் சில்லறை வணிகம்.
- முறைப்படுத்துதல்: உணவு பொருட்கள் உற்பத்தி விநியோகம்,உணவுத்தரம்,உணவு பாதுகாப்பு, உணவுசந்தை, விளம்பரம் மற்றும் வியாபாரம் சார்ந்து உள்ளூர், வட்டார, உள்நாடு மற்றும் வெளிநாட்டு அளவிலான சட்டங்கள் முறைமை.
- கல்வியியல்: படிப்பு சார்ந்த துறை, ஆலோசனை வழங்கும் துறை, தொழில் துறை.
- ஆராய்ச்சி மற்றும் வளர்ச்சி: உற்பத்திப் பதப்படுத்துதல்.
- நிதி வழங்குதல்: கடன், காப்பீடு மூலம் பாதுகாத்தல்.
# உணவுத் தொழிற்சாலை

## வரையறைகள்

உணவுப்பொருள் உற்பத்தி மற்றும் வியாபாரம் சார்ந்த அனைத்து பகுதிகளையும் உள்ளடக்கிய வரையறையைத் தருவது என்பது எளிதானதல்ல.உணவுத் தரக்கட்டுப்பாட்டு நிறுவனம், இவ்வாறு வரையறையரைக்கிறது:
: "...உணவுத் தொழிற்சாலை என்பது பயிர் பெருக்கம், உணவு உற்பத்தி, பொட்டலமிடுதல் மற்றும் வழங்குதல், மொத்த மற்றும் சில்லறை விநியோகம்,உணவு பொருட்கள் தயாரித்தல் மற்றும் நிர்வாகம் என்ற அனைத்து துறைகளும் கொண்டதாக இருக்கும் என குறிப்பிட்டுள்ளது."  
ஐக்கிய நாடுகளின் விவசாயத் துறையானது தனது பொருளாதார ஆராய்ச்சி சேவையினை மேற்கொண்டு உணவு அமைப்பு என்பதனை கீழ்க்காணூம் வகையில் விவரித்துள்ளது:  
: "ஐக்கிய நாடுகளின் உணவு அமைப்பு என்பது விவசாயிகள் மற்றும் அவர்கள் இணைந்துள்ள தொழிற்சாலைகளை உள்ளடக்கியதாக அமைந்துள்ளது. அவ்விணைப்புகள் என்பது பயிர் பெருக்க உபகரணங்கள் தயாரிப்பவர், வேதிப்பொருட்கள் உற்பத்தியாளர் வே ளாண்பொருட்கள் விநியோகம் செய்பவர், நிதித்துறை சார்ந்த வேளாண் வேலைகளின் பலதரப்பட்ட சேவைப் பிரிவுகளில் ஈடுபடுவோர் ஆகிய பலரையும் இணைப்பதாக அமையும். இவ்விணைப்புகளில் உணவு சந்தைகளில் ஈடுபட்டுள்ள நுகர்வோர், உணவு மற்றும் நார் பதப்படுத்துவோர், மொத்த வியாபாரிகள், சில்லறை வியாபாரிகள் மற்றும் உணவு சேவைத் தொழில் முனைவோரையும் அடங்கும்."  
:உணவுத் தொழிற்சாலையில் பதனிடுதல், உணவுப் பரிமாற்றம், உணவுப் பொருட்களை பொட்டலமிட்டு வழங்குதல் ஆகிய படிநிலைகளை சிறு விவசாயம், பாரம்பரிய செயல்பாடுகள் விவசாயத்தினை குடும்பத் தொழிலாக செய்பவர் ஆகியோரும் அடங்குவர். அனேகமாக அனைத்து உணவுத் தொழிற்சாலைகளும் உள்ளூர் விவசாயம் மற்றும் மீன் வளம் சார்ந்ததாக அமையும்.
# வேளாண்மை மற்றும் பயிர் நிர்வாகம்

வேளாண்மை என்பது உணவு உற்பத்தி, பொருட்கள் பாதுகாத்தல், நார் பொருட்கள் உருவாக்கம், விட்டு விலங்குகள் வளர்த்தல்
ஆகியவை விவசாயம் நடைமுறையில் "பண்ணை" என்றும் அழைக்கப்படுகிறது. விஞ்ஞானிகள், ஆராய்ச்சியாளர்கள் மற்றும் வேளாண் முறைகள் மற்றும் கருவிகள் மேம்படுத்தும் பணிகளில் ஈடுபடும் மற்றவர்கள் விவசாயத்தில் ஈடுபடுவதாக கூறப்படுகிறது. உலகில் 3 பேரில் 1 பேர் வேளாண்மை பணியில் ஈடுபட்டு வருகின்றனர், ஆனால் உலகளாவிய மொத்த உள்நாட்டு உற்பத்தியில் 3% மட்டுமே வேளாண்மையின் பங்களிப்பு உள்ளது.  
பயிர் நிர்வாகத்தில் தாவர மரபியல், தாவர அமைப்பியல், மண் ஆராய்ச்சி மற்றும் வானிலை ஆராய்ச்சியியல் ஈடுபடுதல் ஆகிய பகுதிகளின் வேலைகளை உள்ளடக்கிய அறிவியலின் கலவை வேளாண்மை என்பது ஆகும். இன்று விவசாயிகள் உணவுப் பொருட்கள் உற்பத்தி செய்வது, ஆரோக்கியமான உணவுப் பொருட்களை உருவாக்குதல், பயிர் பெருக்க முறைகள் சூழ்நிலையினை மேம்படுத்தும் பொருட்டும், தாவரங்களில் இருந்து ஆற்றலைப் பெறும் வழி வகைகளையும் கண்டறிய இன்றைய வேளாண் ஆராய்ச்சியாளர்கள் ஈடுபட்டு வருகின்றனர்.
# வேளாண்மை மற்றும் பயிர் நிர்வாகம்

## உணவு பதப்படுத்துதல்

பதனிடப்படாத உணவுப் பொருட்களை மனிதர்கள் உடனடியாக உட்கொள்ளும் வகையில் பயனுள்ள உணவுப் பதார்த்தங்களாக மாற்றும் முறைகளும் உத்திகளும் உணவுப்
பதப்படுத்துதல் எனப்படும். உணவுப் பதப்படுத்துதலுக்கு பொருள்கள் மற்றும் தூய அறுவடை செய்யப்பட்ட பொருட்கள்,கொட்டைகள்,தானியங்கள் இறைச்சிக்காக வெட்டப்படும் மாமிசங்கள் ஆகியவை பயன்படுத்தப்படும். பதப்படுத்துதலில் பல வகைகள் உள்ளன.
# தமிழ்ச்செம்மல் விருது

தமிழ்நாடு அரசின் தமிழ் வளர்ச்சித் துறை, தமிழ் வளர்ச்சிக்காக அரும்பாடுபடும் ஆர்வலர்களின் தமிழ்த்தொண்டினைப் பெருமைப்படுத்தி, அவர்களை ஊக்கப்படுத்தும் வகையில், **தமிழ்ச் செம்மல் விருது** வழங்கிச் சிறப்பிக்கிறது. தமிழ்நாட்டில் ஒவ்வொரு மாவட்டத்திற்கும் ஒருவர் வீதம் 32 தமிழறிஞர்களுக்கு இந்த விருது வழங்கப்படுகிறது. இந்த விருது பெறுபவருக்கு 25 ஆயிரம் ரூபாய் பரிசுத்தொகையும், தகுதியுரையும் வழங்கப்படுகிறது.
# ந. தெய்வசுந்தரம்

**ந. தெய்வசுந்தரம்** தமிழ்நாட்டில் திருநெல்வேலி மாவட்டத்தில் 1 சூன் 1950இல் பிறந்தவர். இவரது பெற்றோர் சிவநயினார்-பாப்பு அம்மாள்.
# ந. தெய்வசுந்தரம்

## கல்வி

1. இளங்கலைப் பட்டம் (இயற்பியல்)
1. முதுகலைப் பட்டம் (தமிழ், மொழியியல்)
1. முனைவர் பட்டம் (தமிழ், மொழியியல்)
# ந. தெய்வசுந்தரம்

## பணி

சென்னைப் பல்கலைக்கழகத்தின் தமிழ்மொழித்துறைத் தலைவராகப் பணியாற்றியவர். தமிழ் மொழியியல் ஆய்வாளராகவும் பேராசிரியராகவும் திகழ்ந்தவர்.
# ந. தெய்வசுந்தரம்

## சிறப்பு

1. கணினிமொழியியில் வல்லுநர்.
1. சென்னைப் பல்கலைக்கழகத்தில் கணினிமொழியியலுக்காக முதுகலைப் பட்டப்படிப்பைத் தொடங்கியவர்.
1. கணினிவழித் தமிழ்க்கல்வியைத் தொடங்கியவர்.
1. கோடிக்கணக்கான வார்த்தைகளைத் திருத்துகின்ற 'மென்தமிழ்' என்ற மென்பொருளை உருவாக்கியவர்.
# ந. தெய்வசுந்தரம்

## பெற்ற விருது

2013-ஆம் ஆண்டின் “முதலமைச்சர் கணினித் தமிழ் விருது”
# பிரசவத்துக்குப் பிந்தையத் தொற்றுகள்

பிரசவத்தைத் தொடர்ந்து, பெண் இனப்பெருக்கத் தொகுதியின் பகுதிகள் வெறுமையாகி விடுவதனால், அது தொற்றுக்கள் ஏற்படுவதற்கான சாத்தியத்தை அதிகரிக்கின்றது. இந்த வகை நோய்த்தொற்றானது கருப்பையின் குழி மற்றும் சுவர்களுடன் நின்று விடலாம். குழந்தை பிறப்புக்கான நேரம் மிக நீண்டதாக இருந்தாலோ, அல்லது அளவுக்கதிகமான தீவிர குருதிப்பெருக்கு இருந்தாலோ, தொற்றானது வேறு இடங்களுக்கும் பரவி, குருதி நச்சேற்றம் (Sepsis - blood poisoning]] அல்லது வேறு நோய் நிலைகள் தோன்றலாம்.  
பிரசவத்துக்குப் பிந்தைய தொற்றுக்களுக்கான நோய்க்காரணியாக, குறிப்பிட்ட சில பாக்டீரியாக்களே முக்கியமாகக் காணப்படுகின்றன. இந்த நிலைமையைக் குறித்த முதல் அறியப்பட்ட விவரிப்புகள் பொது வரலாற்றுக் காலப் பகுதிக்கு முன் (BCE) குறைந்தது 5வது நூற்றாண்டில் ஹிப்போகிரேட்ஸ் எழுதிய குறிப்புகளில் காணப்படுகின்றன. குறைந்தது 18வது நூற்றாண்டில் தொடங்கி நோய்க்கிருமி எதிர்ப்பு மருந்துகள் அறிமுகம் செய்யப்பட்ட 1930கள் வரை, குழந்தைப்பிறப்புக் காலத்தை ஒட்டி நிகழும் மரணத்துக்கு மிகவும் பொதுவான ஒரு காரணமாக இந்தத் தொற்றுகள் இருந்தன. 1847 -இல், ஆஸ்திரியாவில், குளோரினைக் கொண்டு கைகளைக் கழுவுதல் பயன்பாட்டின் மூலமாக இக்னாஸ் செம்மெல்வெய்ஸ் (Ignaz Semmelweiss) நோய் மூலமான மரணத்தை சுமார் இருபது சதவீதத்தில் இருந்து இரண்டு சதவீதமாகக் குறைத்தார்.
# குழந்தை பிறப்பு

உலகம் முழுவதும் 2015 -இல் சுமார் 135 மில்லியன் பிறப்புகள் நிகழ்ந்தன. கருத்தரிப்புக் காலத்தில், 37 கிழமைகளுக்கு முன்னராக குறைப்பிரசவப் பிறப்பாக சுமார் 15 மில்லியன் குழந்தைகள் பிறந்தன, அதே வேளையில் 42 வாரங்களுக்குப் பிறகு பிந்தியகாலப் பிறப்பாக 3 முதல் 12% வரையிலான குழந்தைகள் பிறந்தன. வளர்ந்த நாடுகளில் பெரும்பாலான பிரசவங்கள் மருத்துவமனையில் நிகழ்கின்றன, அதே வேளையில் வளர்ந்துவரும் நாடுகளில் பெரும்பாலான பிறப்புகள் பாரம்பரியமான பிரசவ உதவியாளரின் உதவியுடன் வீட்டில் நிகழ்கின்றன.  
கருத்தரிப்புகாலம் முழுமைக்கும் கருப்பையினுள் குழந்தை வளர்ச்சிக்கான தேவைகளைப் பூர்த்தி செய்வதற்காக உருவாக்கப்பட்டிருந்த நஞ்சுக்கொடி அல்லது சினைக்கொடி என அழைக்கப்படும் சூல்வித்தகமும் (placenta), இந்த குழந்தை பிறப்பின்போது, குழந்தையுடன் சேர்த்து வெளியேற்றப்படும்.
இயற்கையாக சாதாரண முறையில், பெண்ணின் யோனியூடாக குழந்தையானது வெளியேற முடியாத நிலை ஏற்படும்போது, வேறு கருவிகள் கொண்டு வெளியே இழுத்து எடுப்பதன் மூலமோ, அல்லது வயிற்றில் வெட்டு ஒன்றை ஏற்படுத்தி அறுவைச் சிகிச்சையின் மூலமோ குழந்தை செயற்கையாக பெண்ணின் கருப்பையிருந்து வெளியேற்றப்படுவதுமுண்டு. அறுவைச் சிகிச்சை மூலம் குழந்தை பிறப்பு நிகழும் வீதம் அதிகரித்து வருவதாக ஆய்வுகள் சுட்டுகின்றன. அமெரிக்காவில் 31.8% உம், கனடாவில் 22.5% உம் குழந்தை பிறப்பு அறுவைச் சிகிச்சை மூலமே நிகழ்வதாக அறியப்படுகிறது தற்போது இந்த குழந்தை பிறப்பானது மருத்துவமனைகளிலேயே நிகழ்கின்றதாயினும், 20 ஆம் நூற்றாண்டுக்கு முன்னைய காலத்தில் வீட்டில் பெண்களின் உதவியுடன் இது நிகழ்ந்து வந்தது..
# குழந்தை பிறப்பு

## அறிகுறிகள்

சாதாரண குழந்தை பிறப்பின்போது, பெண்களுக்கு ஆரம்ப நிலையில் மெதுவாகவும், அதிகரித்த இடைவெளியிலும் வயிற்றில் வலியெடுக்க ஆரம்பிக்கும். நேரம் செல்லச் செல்ல வலியின் அளவு அதிகரிப்பதுடன், வலிகளுக்கிடையிலான இடைவெளியும் குறைந்து செல்லும். இந்த வலியின் தன்மை ஒவ்வொரு பெண்ணுக்கும் மிகவும் வேறுபடும். இந்தத் தன்மை குறிப்பாக பிரசவம்பற்றிய பயம், மற்றும் ஆர்வத்தில் தங்கியிருக்கும். ஏற்கனவே குழந்தை பெற்றுக் கொண்ட அனுபவம், வயது, அவர்களின் சமூக அமைப்பு, அவர்கள் செய்யும் தொழில், இயற்பியல் சூழல், தயார்ப்படுத்தல் போன்ற பல்வேறு காரணிகளும், இந்த வலியின் தன்மையை மாற்ற வல்லன.  
குழந்தை பிறப்பின்போது சில எளிய உடற் பயிற்சிகளைச் செய்வதன்மூலம் வலியின் தன்மையைக் குறைக்க முடியும் என நம்பப்படுகிறது. மூக்கினால் மூச்சை எடுத்து, வாயினால் வெளியேற்றும் பயிற்சியானது வலியைக் குறைக்க மிகவும் பயன்படுகிறது. குழந்தை பிறப்பின்போது, எவ்வாறு ஒரு பெண் இருப்பது என்பதும் பெண்ணுக்கு பெண் வேறுபடும். சிலர் படுத்திருக்கையில் வலி குறைவாக இருப்பதாகவும், சிலர் எழுந்து நிற்கையில் குறைவதாகவும், வேறு சிலர் நீரினுள் அமர்ந்திருக்கையில் வலி குறைவதாகவும் உணர்கின்றனர்.
# குழந்தை பிறப்பு

## அறிகுறிகள்

#### உளவியல் தொடர்பான அறிகுறிகள்

பெண்களில் குழந்தை பிறப்பானது மிகவும் தீவிரமான நேர்மறையானதும், எதிர் மறையானதுமான உணர்வுகளை வெளிப்படையாகக் காட்டக் கூடிய நிலமையை ஏற்படுத்த வல்லது. பல பெண்கள் குழந்தை பிறந்ததும் மிகவும் மகிழ்ச்சியாகவும், நிம்மதியாகவும் உணரக்கூடிய அதே வேளையில், சில பெண்களுக்கு குழந்தை பிறப்பிற்குப் பின்னர், மனநிலையில் ஒழுங்கின்மை ஏற்படும். பொதுவாக 13% மான கர்ப்பம் தரித்திருக்கும் பெண்களும், குழந்தை பிறந்த பெண்களும் மனத்தளர்ச்சிக்கு உட்படுவதாகக் கூறப்படுகிறது. அமெரிக்காவில், 70-80% மான பெண்கள் குழந்தை பிறப்பிற்குப் பின்னர், ஏதொ ஒரு வகை கவலையை அல்லது மனநிலை வேறுபாடுகளை உணர்கின்றனர். 15% மான பெண்களுக்கு, குழந்தைப் பேறிற்குப் பின்னர் மனத்தளர்ச்சி ஏற்படுவதாகக் கூறப்படுகிறது. சிலரில் அசாதாரண, தொடர்ந்திருக்கும் மன அழுத்தம் காணப்படும்.
இந் நிலையைத் தவிர்க்க குழுவாக அமர்ந்து பெற்றுக் கொள்ளும் சிகிச்சை முறை மிகுந்த பலனளிக்கிறது
குழந்தை பிறப்பின்போது, பிறக்கும் குழந்தைக்கும் பாதுகாப்பான உள் சூழலை விட்டு வெளியேறுவதும், வேறு பல காரணிகளும் மன அழுத்தத்தை கொடுக்கக்கூடும்.
# கருத்தடை

**கருத்தடை** என்பது ஒரு பெண் கர்ப்பமடைவதை செயற்பாடுகள், சாதனங்கள், மருந்துகள் மூலம் தடுத்தலாகும். இதனைப் **பிறப்புக் கட்டுப்பாடு**, **கருத்தரிப்புத் திறன் கட்டுப்பாடு** எனவும் அழைக்கலாம். குழந்தை கிடைப்பதற்காகத் திட்டமிடல், கருத்தரிப்பு, குழந்தையைப் பெற்றுக்கொள்ளல், மற்றும் கருத்தடை திட்டமிடல் அனைத்தும் இணைந்ததே குடும்பக் கட்டுப்பாடு ஆகும். குடும்பக் கட்டுப்பாட்டில் கருத்தடை முக்கியப் பங்கு வகிக்கிறது. பண்டைக் காலங்களில் இருந்து, கருத்தடை வழிமுறைகள் பயன்படுத்தப்பட்டு வந்தாலும், பயன்பாடான மற்றும் பாதுகாப்பான வழிமுறைகள் 20-ஆம் நூற்றாண்டில் இருந்தே கிடைக்கத் தொடங்கின.  
பல மதங்கள், கலாசாரங்கள் கருத்தடை தொடர்பில் எதிர்ப்புணர்வு கொண்டுள்ளன. ஒழுக்கநெறிகளின்படி, மதரீதியாக அல்லது அரசியல்ரீதியாகப் கருத்தடை விரும்பத்தகாதது என்று சில கலாச்சாரங்கள் கருதுவதால் அவை கருத்தடையை ஊக்கப்படுத்திவதில்லை. சிலர் பாலுறவு கொள்ளாமல் இருப்பதன் மூலம் கருத்தரிப்பைத் தவிர்க்கலாம் என்ற வாதத்தை முன்வைத்தாலும், இணக்கத்தன்மை இல்லாத காரணத்தால், கருத்தடை அறிவைத் தவிர்த்துவிட்டு, பாலுறவு தொடர்பான கல்வியை வழங்குதல், பதின்ம வயதினரின் கருத்தரிப்பை அதிகரிக்கவே செய்யும்.  
வளர்ந்துவரும் நாடுகளில், கிட்டத்தட்ட 222 மில்லியன் பெண்கள் நவீனப் பிறப்புக் கருத்தடை வழிமுறையைப் பயன்படுத்துவதில்லை. வளர்ந்த நாடுகளில் கருத்தடைப் பயன்பாடு காரணமாக, கர்ப்பகாலத்தில் அல்லது அதை அண்மித்த காலத்தில் நிகழும் மரணங்களின் அளவு 40% த்தால் குறைத்துள்ளது (அண்ணளவாக 270,000 மரணங்கள் 2008 இல் தடுக்கப்பட்டுள்ளன). அத்துடன் கருத்தடைக்கான முழுத் தேவையும் பூர்த்திசெய்யப்பட்டிருந்தால், அது 70% அளவுக்குத் தடுக்கப்பட்டிருக்கக்கூடும். இவை தவிர, கருத்தரித்தலைத் தவிர்ப்பதற்காகப் பயன்படுத்தும் ஆணுறை, பெண்ணுறை போன்றன பால்வினை நோய்கள் ஏற்படாமல் பாதுகாப்பையும் அளிக்கும். ஆனால் ஏனைய கருத்தடை முறைகள் நோய்த்தொற்றுக்களைத் தவிர்க்க முடியாதவையாக இருப்பதனால், இவ்வகையான நோய்ப் பாதுகாப்பை அழிப்பதில்லை.  
கருப்பங்களுக்கு இடையிலான காலத்தின் இடைவெளியை அதிகரிப்பதன் மூலமாக, கருத்தடை நடைமுறை மூலம், வயதுவந்த பெண்களின் பிரசவ விளைவுகளிலும், அவர்களின் குழந்தைகளின் உயிர் வாழும் திறனிலும் முன்னேற்றத்தைக் காணலாம். சார்ந்திருக்கும் குழந்தைகளின் எண்ணிக்கையில் ஏற்படும் வீழ்ச்சி, உழைப்பாளர் பிரிவில் அதிகரிக்கும் பெண்கள் பங்கேற்பு, மற்றும் அரிய மூலவளங்களின் குறைவான பயன்பாடு போன்ற காரணங்களால், கருத்தடை மூலம் பொருளாதார வளர்ச்சி அதிகரிக்கும்.
# கருத்தடை

## கருத்தடை செய்யப்படும் காலங்கள்

பதின்வயது கர்ப்பங்கள் மோசமான பின்விளைவுகளைக் கொடுக்கக் கூடியவை. இளம் வயது நபர்கள் அனைத்து கருத்தடை வழைமுறைகளையும் பயன்படுத்தலாமெனினும்
# கருத்தடை

## கருத்தடை முறைகள்

கருத்தடை முறைகளில் வெவ்வேறு வழிமுறைகள் உள்ளன. அவை தடைகள் (Barrier) ஏற்படுத்தல், இயக்குநீர் பயன்பாடு, சில கருப்பையுள்ளான சாதனங்களைப் பயன்படுத்தல் (IUDs), முழுமையாக இனப்பெருக்கம் செய்யும் இயல்பை இல்லாது செய்வது (Surgical sterilization) அல்லது நடத்தை மூலமான கட்டுப்பாடு போன்றவையாக இருக்கலாம். இவை பாலுறவின் போதோ, அல்லது பாலுறவுக்கு முன்னராகச் செய்யப்பட வேண்டிய வழிமுறைகளாக இருக்கும் வேளையில், அவசர கருத்தடை முறைகள் (:en:emergency contraceptives), பாலுறவின் பின்னர் 72-120 மணித்தியாலங்களுக்குள் செய்யப்படும்போது, கருத்தரிப்பைத் தடை செய்வதில் பயனுள்ளதாக இருக்கின்றன.
# கருத்தடை

## கருத்தடை முறைகள்

### நடத்தை மூலம் கருத்தடை (Behavioral Methods)

இவை கருத்தங்கல் தொடர்பான அறிவைக் கொண்டிருப்பதனால் இயற்கையாக கருத்தங்கலைத் தவிர்க்கும் முறைகளாகும். எனவே இவை இயற்கையான முறைகள் எனவும் அழைக்கப்படலாம். இம்முறைகள் உறுதியாக கருவுறுதலைத் தவிர்க்க உதவும் என்று கூற முடியாது.
# கருத்தடை

## கருத்தடை முறைகள்

### நடத்தை மூலம் கருத்தடை (Behavioral Methods)

#### விழிப்புணர்வு

கருத்தங்கல் தொடர்பான அறிவும், கருத்தடை தொடர்பான அறிவும் அதன்மூலம் கிடைக்கக் கூடிய நன்மைகளும் தொடர்பான விழிப்புணர்வு இருத்தல், வேண்டாத கர்ப்பங்களைத் தவிர்க்க உதவும்.
# கருத்தடை

## கருத்தடை முறைகள்

### நடத்தை மூலம் கருத்தடை (Behavioral Methods)

#### விலகல் முறை

விந்து வெளியேற்றத்தின் முன்னர் ஆண்குறியை புணர்புழையிலிருந்து வெளியே எடுத்தல் பன்னெடுங்காலமாகப் பயன்படும் கருத்தடை முறையாகும். இதனை விலகுதல் அல்லது உள்வாங்குதல் எனலாம்.
# கருத்தடை

## கருத்தடை முறைகள்

### நடத்தை மூலம் கருத்தடை (Behavioral Methods)

#### நாள் கணக்கு வைக்கும் முறை

மாதவிடாய் சுழற்சியில் சில குறிப்பிட்ட நிலைகளில் மட்டும் உடலுறவு கொள்ளுதல் மற்றொரு கருத்தடை முறையாகும். இந்த முறைப்படி, மாதவிடாய் முடிந்த 10 நாட்களுக்குப் பின் கருமுட்டை வளர்ச்சி அடைவதால், அவ்வளர்ச்சி பருவத்தில், உடலுறவை தவிர்த்தால் கருத்தரிப்பையும் தவிர்க்க இயலும். ஆகவே பாதுகாப்பான காலம், மாதவிடாய்க்கு ஒரு வாரம் முன்பும் பின்பும் ஆகும். இந்த முறையில், பெண்களுக்கு 28 நாட்களுக்கு ஒருமுறை மாதவிடாய் சுழற்சி ஏற்படும் என்ற முறையில் கணக்கிடப்படுகிறது. ஆனால் இதில் மாறுபடும் சுழற்சி உள்ளவர்களுக்கு, இந்த முறையில் தோல்விகள் ஏற்பட்டு கருத்தரிக்க வாய்ப்புள்ளது.
# கருத்தடை

## கருத்தடை முறைகள்

### நடத்தை மூலம் கருத்தடை (Behavioral Methods)

#### நாள் தவிர்ப்பு முறை

பெரும்பாலான பெண்களுக்கு பெண் உறுப்பிலிருந்து திரவம் சுரப்பது காணப்படும். இது அளவிலும் நிறத்திலும் அடர்த்தியிலும் ஒருவருக்கொருவர் மாறுபடும். இது மாதவிடாய் காலச் சுழற்சியைப் பொறுத்து மாறுபடும். சில நேரங்களில் வெள்ளை நிறத்தில் ஒட்டுகின்ற தன்மையுடன் காணப்படும். மாதவிடாய் முடிந்தவுடன், இது சற்று குறைந்த அளவில், வறண்டும், கெட்டியாகவும், வெள்ளை நிறத்திலும் இருக்கும். இதன் வழுவழுப்பு தன்மை கருமுட்டை வளர்ச்சி அடைந்த நிலையில் அதிகமாக இருக்கும். இது கருத்தரிப்பதற்கான நாட்களின் அறிகுறியாகும். இந்த மாறுபாடுகளைக் கவனிக்கும் போது பெண்கள் கருத்தரிக்கும் நாட்களையும் கருத்தரிக்காத நாட்களையும் அறிந்துகொள்ள இயலும்.
# கருத்தடை

## கருத்தடை முறைகள்

### நடத்தை மூலம் கருத்தடை (Behavioral Methods)

#### உடலில் வெட்ப மாறுபாடு

பெண்கள் உடலில் வெப்பம் கூடுவதையும் குறைவதையும் காலையில் படுக்கையிலிருந்து எழும்பும் நேரத்தில் கண்காணிக்க வேண்டும். முக்கியமாக மாதத்தில் நடுப்பகுதியில் கண்காணித்திட வேண்டும். அக்காலகட்டத்தில் கருமுட்டை வளர்ச்சி அடையும் போது, உடலின் வெப்பநிலை 1-2 டிகிரி பாரனைட் அதிகமாக இருக்கும். இந்தக் காலகட்டத்தில் (1-16 நாட்கள்) உடலுறவை தவிர்ப்பதன் மூலம் கருத்தரிப்பை தவிர்க்கலாம். ஆனால் வெப்பநிலையைத் தெரிந்து கொள்ள தினமும் நேரம் ஒதுக்க வேண்டிய கட்டாயம் உள்ளது.
# கருத்தடை

## கருத்தடை முறைகள்

### நடத்தை மூலம் கருத்தடை (Behavioral Methods)

#### தாய்ப்பாலூட்டும் முறை

குழந்தை பிறந்த பின் தாய்ப்பால் அளிக்கும் காலத்தை நீட்டிப்பதன், ஒரு சில மாதங்களுக்கு கருமுட்டை வளர்வது, மீண்டும் மாதவிடாய் ஏற்படுவது போன்ற நிகழ்வுகளைத் தாமதப்படுத்தி, அதன் மூலம் கருத்தரிப்பைத் தள்ளிப் போட இயலும். இதனால், தாய்ப்பாலூட்டலை நீண்ட காலத்துக்குச் செய்வதன் மூலம் கருத்தரிப்பைத் தடுக்கலாம் என்று கருதப்படுகிறது. இது மிகவும் பாதுகாப்பான பயன்தரும் முறை என்று கொள்ள முடியாது.
# கருத்தடை

## கருத்தடை முறைகள்

### தடுப்பு முறைகள் (Barrier Methods)

தற்போது பெண்ணின் கரு முட்டையுடன் ஆணின் கரு அணு இணைவதைத் தடுக்கும் பல முறைகள் பயன்பாட்டில் உள்ளன.
# கருத்தடை

## கருத்தடை முறைகள்

### தடுப்பு முறைகள் (Barrier Methods)

#### ஆண் கருத்தடை சாதனம்

ஆண் அணியும் ஆணுறையை உடலுறவிற்கு முன்பு அணிந்து கொள்வதன் மூலம், கரு அணு கர்ப்பப்பையில் கரு முட்டையுடன் இணைவதைத் தடுத்து கருத்தரிப்பை தவிர்க்க உதவுகிறது. இந்த ஆணுறையை ஒரு முறை உபயோகித்த பின் மீண்டும் உபயோகிக்கக் கூடாது. இது மிகச்சிறந்த கருத்தடை சாதனமாக செயல்படுவதுடன் எய்ட்ஸ் மற்றும் உடலுறவு சம்பந்தப்பட்ட நோய்கள் வராமல் பாதுகாக்கவும் உதவுகிறது.
# கருத்தடை

## கருத்தடை முறைகள்

### தடுப்பு முறைகள் (Barrier Methods)

#### பெண் கருத்தடை சாதனம்

பெண்களுக்கான கருத்தடைக்குப் பல சாதனங்கள் பயன்படுத்தப்பட்டு வருகின்றன.  
##### கருத்தடை வளையம்  
பத்தொன்பதாம் நூற்றாண்டில் கண்டுபிடிக்கப்பட்ட பெண்களுக்கான கருத்தடை சாதனம் 2-4 அங்குல வட்டவடிவில் ஒரு வளையமாக இணைக்கப்பட்ட பொருளாகும். இதை ஆரம்பக்கட்டத்தில் ஒரு மருத்துவரின் அல்லது ஒரு மருத்துவ ஊழியரின் உதவியுடன் பொருத்திக் கொள்ள பழகி விட்டால் பின் சுயமாகவே பெண் உடலுறுப்பில் பொறுத்திக் கொள்ள இயலும். இதை அணிவதன் மூலம் கரு அணு கரு முட்டை இணைவதை தடுத்து கருதரிப்பைத் தவிர்க்கிறது. ஒரு முறை உபயோகித்தப்பின் அதை சோப்பு போட்டு சுத்தப்படுத்தி மீண்டும் அடுத்த முறை உபயோகம் செய்யலாம். இதன் விலை சற்றே அதிகமானாலும் பெண்களின் கட்டுப்பாட்டில் உள்ளதால் பெண்களுக்கு சாதகமான ஒன்றாக உள்ளது.  
##### கருப்பைவாய் இடைவெளி
இது மென்சவ்வு போன்றே கருப்பை வாய்ப் பகுதியில் பொருத்திக் கொள்ள கூடிய ஒரு ரப்பர் மூடி. இதை அணிந்து கொள்வதன் மூலம் கருப்பை வாய் மூடப்படுவதால் கருத்தரிப்பு நிகழ்வு தடைப்படுகிறது.  
##### கருத்தடைப் பொருள்  
பெண்களுக்கான இந்த கருத்தடைப் பொருள், பாலியுரித்தனால் செய்யப்பட்ட மெதுவான, பெண்களின் உடலுறுப்பில் பொருத்திக் கொள்ளக் கூடிய வசதியுடன் உள்ள ஒன்றாகும். உடலுறவிற்கு முன்பே இதை பொருத்திக் கொள்வதன் மூலம் கரு அணு கரு முட்டையுடன் இணைவதை தவிர்க்கிறது. இது கருத்தரிப்பை தவிர்ப்பதுடன், எய்ட்ஸ் மற்றும் உடலுறவின் மூலம் ஏற்படும் நோய்களைத் தடுக்கவும் இயலும். ஆனால் சற்றே விலை அதிகமானது.
# கருத்தடை

## கருத்தடை முறைகள்

### தடுப்பு முறைகள் (Barrier Methods)

#### விந்து எதிரி

விந்து எதிரி என்பது பெண் உறுப்பில் தடவிக் கொள்ளும் ஒரு பொருளாகும். இது விந்தணுவைச் செயலிழக்கச் செய்வதால் கருத்தரிப்பைத் தடை செய்ய இயலும். இது மெதுவான நுரை வடிவத்திலும், மாத்திரைகள், பூச்சு வடிவத்தில் உள்ளது. இதன் பக்க விளைவுகள் கூட மிகக் குறைவே. சிலருக்கு இது ஒவ்வாமை விளைவுகளை கொடுக்கலாம்.
# கருத்தடை

## கருத்தடை முறைகள்

### கருப்பையுள்ளான சாதனம் (Intrauterine Device (IUD)

கருப்பையுள்ளான சாதனம் என்பது சிறிய நெகிழியால் செய்யப்பட்டு கருப்பையில் பொருத்திக் கொள்ளும் ஒரு கருத்தடைச் சாதனம் ஆகும். கருப்பையில் உள்ள இந்த பொருள் கருத்தரிப்பை தடை செய்து விந்தணுவும் கரு முட்டையும் இணைந்து வளர்வதை தடை செய்கிறது. இந்தியாவில் புழக்கத்தில் உள்ள இந்த கருத்தடைப் பொருளின் பெயர் காப்பர் டி. இது பொருத்தப்பட்ட இரண்டு மூன்று ஆண்டுகளுக்கு பின் மாற்றப்பட வேண்டும். இது மருத்துவர்களின் உதவியுடன் பொருத்திக் கொள்ளப்பட வேண்டிய ஒன்று. ஆனால் இது மிகச்சிறந்த கருத்தடை சாதனமாக கருதப்படுகிறது.  
##### குறைபாடுகள்  
- இதில் ஒரு சில பக்க விளைவுகள் உள்ளது.
- பொருத்தப்பட்ட மூன்று முதல் ஐந்து நாட்கள் வரை வலி ஏற்படுகிறது.
- மாதவிடாயின்போது அதிக உதிரப் போக்கு ஏற்பட்டு ரத்தசோகை ஏற்பட வாய்ப்புள்ளது.
- மிக அரிதாக கர்ப்பப்பையின் உள்சுவர் தோலில் பிரச்சனைகள் ஏற்படலாம். அவ்வாறு ஏற்படும் போது, அதை நீக்கும் நேரத்தில் வலி ஏற்படலாம்.
- ஐயுடி பொருத்திக் கொள்வதால் கர்ப்பப்பையில் வெளிப்புறத்தில் முக்கியமாக பெல்லோபியன் டியுபில் கரு வளர்ச்சியடைய வாய்ப்புள்ளது. இதன் மூலம் சில பாதிப்புகள் ஏற்பட்டு சரியான மருத்துவ வசதி இல்லாத போது உயிருக்கு கூட ஆபத்து ஏற்பட நேரிடலாம்
# கருத்தடை

## கருத்தடை முறைகள்

### ஸ்டிராய்டு அல்லாத மாத்திரைகள்

கருத்தடுப்புக்கு சில மாத்திரைகள் பயன்படுத்தப்பட்டு வருகின்றன.
# கருத்தடை

## கருத்தடை முறைகள்

### ஸ்டிராய்டு அல்லாத மாத்திரைகள்

#### இயக்குநீர் முறைகள்

இயக்குநீர் மாத்திரைகள் எடுத்துக் கொள்ளும் முறையில், ஈஸ்ட்ரோஐன் மற்றும் ப்ரோஜஸ்ட்ரோன் இயக்குநீர்களின் அளவுகள் உடலில் மாற்றப்படுவதால் கரு வளர்ச்சியையும் கரு அணு வளர்ச்சியையும் தடுக்கப்படுகிறது. மேலும் இது கருப்பைவாய்ச் சுவரை அடர்த்தியாகச் செய்வதால் கரு அணு கருப்பைக்குள் செல்வது தடுக்கப்படுகிறது. ஆனால் இம்முறையில் பக்க விளைவுகள் ஏற்பட வாய்ப்புள்ளது.
# கருத்தடை

## கருத்தடை முறைகள்

### ஸ்டிராய்டு அல்லாத மாத்திரைகள்

#### வாய்வழியாக எடுத்துக் கொள்ளப்படும் கருத்தடை மருந்துகள்

ஈஸ்ட்ரோஐன் மற்றும் ப்ரோஜஸ்ட்ரோன் கலந்த மாத்திரைகள் எடுத்துக் கொள்வதன் மூலம் ஒவரியில் வளரும் கருமுட்டைகளை வளரவிடாமல் தடுப்பதால் கருத்தரிப்பு ஏற்படாமல் தடுக்க இயலும். மாலா டி குறைந்த வீரியம் உள்ள பாதுகாப்பான கருத்தடை மருந்தாகும்.
# கருத்தடை

## கருத்தடை முறைகள்

### ஸ்டிராய்டு அல்லாத மாத்திரைகள்

#### ப்ரோஐஸ்ட்ரோன் மட்டும் உள்ள மருந்துகள்

ப்ரோஐஸ்ட்ரோன் மாத்திரை மட்டும் எடுத்துக் கொள்ளும்போது, சர்விகல் ம்யுகஸ் அதிகமாக்கியும், கரு அணு கரு முட்டை நகர்வதை குறைத்தும், கரு வளர்வதை தடுக்கிறது. ஆனால் இம்முறையில் உடல் நலத்தில் பக்க விளைவுகள் உள்ளது.
# கருத்தடை

## கருத்தடை முறைகள்

### ஸ்டிராய்டு அல்லாத மாத்திரைகள்

#### அவசரக் கால கருத்தடை மாத்திரைகள்

பாதுகாப்பற்ற உடலுறவுக்கு பின் இத்தகைய கருத்தடை மாத்திரை எடுத்துக் கொள்வதன் மூலம் கருத்தரிப்பைத் தவிர்கலாம். இதன் பக்க விளைவுகளாக, வாந்தி அடுத்த மாதவிடாய் சூழ்நிலைகளில் மாற்றங்கள் ஏற்படலாம். மேலும் இந்த முறை 100 % நம்பகமானதல்ல.
# கருத்தடை

## கருத்தடை முறைகள்

### நிரந்தரக் கருத்தடை முறைகள்

தம்பதியினர் இனி குழந்தையே வேண்டாம் என்பதில் உறுதியாய் இருக்கின்ற போதே செய்து கொள்ள நிரந்தரக் கருத்தடை முறைகள் பின்பற்றப்படுகின்றன.
# கருத்தடை

## கருத்தடை முறைகள்

### நிரந்தரக் கருத்தடை முறைகள்

#### பெண்களுக்கான நிரந்தரக் கருத்தடை முறை

பெண்களுக்கு நிரந்தரமாக கருத்தடை செய்து கொள்ளும் முறையில் கரு அணு அல்லது கரு முட்டையை எடுத்துச் செல்லும் குழாயைத் தடுப்பது அல்லது வெட்டி எடுப்பது போன்ற முறைகள் கையாளப்படுகிறது. இம்முறையில் டியூபெக்டமி, லேப்ராஸ்கோபி போன்று பலமுறைகள் பயன்படுத்தப்படுகின்றன.
# கருத்தடை

## கருத்தடை முறைகள்

### நிரந்தரக் கருத்தடை முறைகள்

#### ஆண்களுக்கான நிரந்தரக் கருத்தடை முறை

வாசெக்டமி என்பது ஆண்கள் பிறப்புறுப்பில் அறுவை சிகிச்சை மூலம் செய்யப்படும் சிறிய மாறுதல். இந்த அறுவை சிகிச்சையை செய்வதன் மூலம் கரு அணு செல்வது தடைபடுவதால், பெண்கள் கருத்தரிப்பதை தவிர்க்கலாம். ஆனால் அறுவை சிகிச்கை முடிந்து 48 மணி நேரம் ஓய்வு எடுத்துக் கொள்ளவேண்டும். ஒரு வாரம் வரையில் அதிக பளுவுள்ள பொருட்களை தூக்கக் கூடாது. அறுவை சிகிச்சைக்கு பின் வீக்கம், வலி, ரத்தப்போக்கு இருந்தால் உடனடியாக மருத்துவரை அணுக வேண்டும்.